|  |  |
| --- | --- |
| **Dámhachtain Markievicz 2024 - Ceisteanna Coitianta** | |
| **Ceist** | **Freagra** |
| **An féidir liom iarratas a dhéanamh ar mhaoiniú mura bhfuilim lonnaithe i bPoblacht na hÉireann?​** | D’fhéadfadh sé go ndéanfaí d’iarratas a mheas fiú má tá tú lonnaithe lasmuigh de Phoblacht na hÉireann. Mar sin féin, ní mór go gcuirfeadh an t-iarratas in iúl go láidir go rachadh an togra chun tairbhe do na healaíona i bPoblacht na hÉireann.​  ​  **Tabhair faoi deara:** beidh Uimhir Phearsanta Seirbhíse Poiblí de dhíth ort chun cuntas a chlárú ar OLS. Mura bhfuil UPSP agat, caithfear tú a chlárú de láimh. Déan teagmháil leis an bhfoireann MDA sa chás sin.​ |
| **An féidir liom iarratas a dhéanamh ar Sparánacht agus ar Dhámhachtain Lúfaireachta má tá iarratas déanta agam ar Dhámhachtain Markievicz 2024?​** | Is féidir le hiarratasóirí iarratas a dhéanamh ar Dhámhachtain Lúfaireachta 2024 **agus** ar Dhámhachtain Markievicz 2024.​  ​  Is féidir le hiarratasóirí iarratas a dhéanamh ar Dhámhachtain Lúfaireachta 2024 agus ar **aon** bhabhta amháin den Dámhachtain Sparánachta in 2024.​  ​  Is féidir le hiarratasóirí iarratas a dhéanamh ar Dhámhachtain Markievicz agus ar **aon** bhabhta amháin den Dámhachtain Sparánachta in 2024.​ |
| **An gá dom buiséad a chur isteach mar chuid de m’iarratas?​**  ​ | Ní cheanglaítear ar iarratasóirí buiséad a chur isteach mar chuid dá n-iarratas ós rud é gur shuim sheasta dar luach €25,000 móide aon chostas rochtana a bheidh sa dámhachtain. Mar sin féin, tá fáilte roimh iarratasóirí miondealú ar ioncam/caiteachas a chur isteach má mheasann siad go dtabharfaidh sé sin breis soiléire dá dtogra.**​** |
| **An féidir a bhfuil i gceist le ‘ról na mban in Éirinn sa 20ú haois agus ina dhiaidh sin’ a mhíniú tuilleadh? Cad a d’fhéadfaí a chur san áireamh sa téarma sin nó a fhágáil ar lár?​**  ​ | Fágadh Dámhachtain Markievicz 2024 oscailte d’aon ghnó le go bhféadfaidh iarratasóirí a gciall féin a bhaint as an treoir agus a bhfreagairt féin a thabhairt uirthi de réir mar a thograíonn siad féin. Chomh luath agus a bheidh an treoir leabaithe i do thogra agat (is é sin, ‘ról na mban in Éirinn sa 20ú haois agus ina dhiaidh sin’) beidh fáilte romhat iarratas a chur isteach.​  Is féidir mná cáiliúla, mná nach bhfuil i mbéal an phobail, mná ag a bhfuil náisiúntachtaí, eitneachtaí, aoiseanna éagsúla, etc., a bheith i gceist. Ba cheart díriú ar ról na mban sin sa 20ú haois agus/nó i dtréimhsí ama ina dhiaidh sin. |
| **Conas a chuirfidh mé comhiarratas le healaíontóir eile isteach?​** | I gcás comhiarratais, ní mór an t-iarratas a bheith ó ealaíontóir amháin mar phríomhiarratasóir agus, má éiríonn leis, íocfar an maoiniú isteach i gcuntas bainc an phríomhiarratasóra. ​ |
| **Cé mhéad iarratasóir atá in ann a bheith páirteach i gcomhiarratas?** | Níl aon teorainn le líon na n-iarratasóirí atá in ann iarratas a dhéanamh mar chomhiarratas. I gcás comhiarratais, ní mór an t-iarratas a bheith ó ealaíontóir amháin mar phríomhiarratasóir agus, má éiríonn leis, íocfar an maoiniú isteach i gcuntas bainc an phríomhiarratasóra. Is faoi na comhiarrtasóirí i gceist é a chinneadh cén bealach a roinnfear suim sheasta an mhaoinithe dar luach €25,000 idir na healaíontóirí. |
| **An gcuirtear béim ar thorthaí tionscadail mar chuid den dámhachtain seo?​** | Leagtar béim sa dámhachtain ar chumas ealaíontóirí ‘am a cheannach’, chomh maith le tacaíocht a thabhairt d’fhorbairt chleachtas an ealaíontóra. An toradh a d’fhéadfadh a bheith ar iarratas rathúil ná breis forbartha ar scileanna, taighde/smaointe, comhoibriú/líonraí, ábhair nó seirbhísí a fháil ar cíos, agus/nó tionscadail a bhfuil fonn ar an iarratasóir/na hiarratasóirí iad a fhiosrú. ​  ​  Tá cuntas níos mionsonraithe ar na costais bhunúsacha sin i gCuid 1.5 de na treoirlínte.​ |
| **An bhfuil spriocam i gceist faoinar cheart gníomhaíochtaí a thabhairt chun críche?** | Cé go mbeidh roinnt solúbthachta i gceist leis an tréimhse ama faoina dtabharfar gníomhaíochtaí chun críche, molaimid d’iarratasóirí obair a thabhairt chun críche agus an íocaíocht tarraingthe anuas deiridh a lorg faoi dheireadh 2025. |
| **Cén áit is féidir liom teacht ar shaothar daoine a fuair Dámhachtain Markievicz roimhe seo?** | 2022: [gov - 10 artists receive Markievicz Award to create work that reflects on the role of women in Irish history (www.gov.ie)](https://www.gov.ie/en/press-release/b8907-10-artists-receive-markievicz-award-to-create-work-that-reflects-on-the-role-of-women-in-irish-history/)  2020: [gov - Announcement of Markievicz Awards 2020 (www.gov.ie)](https://www.gov.ie/en/press-release/da7ff-announcement-of-markievicz-awards-2020/)  2019: [First winners of €20,000 arts awards to mark Countess Markievicz announced – The Irish Times](https://www.irishtimes.com/culture/first-winners-of-20-000-arts-awards-to-mark-countess-markievicz-announced-1.3999282) |
| **Cé mhéad iarratas ar Dhámhachtain Markievicz a fuarthas i mblianta roimhe seo?** | Fuarthas níos mó ná 100 iarratas ar Dhámhachtain Markievicz an bhliain seo caite. Táimid ag súil go ndéanfar líon an-ard iarratas ar scéim 2024. |
| **An reáchtálfar Dámhachtain Markievicz arís an bhliain seo chugainn?** | Níor dearbhaíodh fós cé acu an reáchtálfar nó nach reáchtálfar Dámhachtain Markievicz arís an bhliain seo chugainn. |
| **Cé a dhéanfaidh measúnú ar na hiarratais ar Dhámhachtain Markievicz?** | Déanann an Chomhairle Ealaíon Dámhachtain Markievicz a riar thar ceann na Roinne Turasóireachta, Cultúir, Ealaíon, Gaeltachta, Spóirt agus Meán.  Tá dhá phríomhchéim i gceist le próiseas measúnaithe na Comhairle Ealaíon:  Céim 1: Beidh comh-mheasúnú agus próiseas modhnóireachta inmheánaigh ar siúl idir na Foirne Ealaíon agus Measúnóirí ábhartha ar fad sa Chomhairle Ealaíon.  Céim 2: Déanann painéal seachtrach piaraí athbhreithniú ar na hiarratais go léir ar an ngearrliosta agus ar an ábhar gaolmhar, agus socraíonn siad na scóir dheiridh agus déanann na cinntí deiridh. Cuirfimid painéal ildisciplíneach le chéile agus cinnteoimid go dtuigeann an painéal na foirmeacha ealaíne is coitianta sna hiarratais ar an ngearrliosta. Déanfaimid iarracht 4/5 mholtóir a bheith ar an bpainéal. |
| **Cad iad na tacaíochtaí a thabharfar d’iarratasóirí a dhíríonn ar an nGaeilge agus ar an nGaeltacht mar chuid dá dtogra?** | I bhfianaise thábhacht ghluaiseacht athbheochana na Gaeilge le linn na tréimhse réabhlóidí, agus na bhfreagrachtaí leanúnacha agus ar leith atá ar an Roinn tacú leis an nGaeilge agus leis an nGaeltacht, sannfar **ceann amháin de na dámhachtainí** d’ealaíontóir atá ag obair sa Ghaeltacht agus trí mheán na Gaeilge.  Chomh maith le dámhachtain amháin a thairiscint d’ealaíontóir atá ag obair sa Ghaeltacht agus trí mheán na Gaeilge, cuirimid fáilte roimh iarratais ó ealaíontóirí:   * A chónaíonn agus a oibríonn sa Ghaeltacht * A oibríonn trí mheán na Gaeilge agus i gcanúintí gaolmhara eile (i.e. Caintis Lucht Siúil na hÉireann) * A bhfuil sé i gceist acu comhoibriú le healaíontóirí eile laistigh agus lasmuigh den Ghaeltacht. |
| **An féidir le hiarratasóirí d’aon inscne iarratas a dhéanamh ar Dhámhachtain Markievicz?** | Is féidir. Is féidir le hiarratasóirí d’aon inscne iarratas a dhéanamh ar Dhámhachtain Markievicz. Tá sé sin i gcomhréir le gealltanas na Comhairle Ealaíon dár [mBeartas Comhionannais, Éagsúlachta agus Ionchuimsitheachta](https://www.artscouncil.ie/uploadedFiles/Main_Site/Content/Funds/2024%20Guidelines%20Markievicz%20Award.pdf). |
| **An gclúdóidh Dámhachtain Markievicz costais taistil agus chónaitheachta?** | Clúdóidh. Is féidir leat iarratas a dhéanamh ar mhaoiniú chun costais taistil agus chónaitheachta in Éirinn agus/nó thar lear a chlúdach i gcás ina rannchuidíonn siad leis an saothar atá beartaithe agat agus i gcás ina bhfuil siad i gcomhréir leis an treoir. |
| **An neartófar m’iarratas trí bheith ag obair le comhoibrithe nó le meantóirí?** | Cinneadh don iarratasóir é cé acu an ndéanfaidh nó nach ndéanfaidh sé comhoibriú le comhpháirtí nó le meantóir. D’fhéadfadh sé d’iarratas a neartú más féidir leat a léiriú go rannchuideoidh an comhpháirtíocht sin le fís do thogra agus le do riachtanais forbartha. |
| **Is ealaíontóir ildisciplíneach mé. Cén fhoirm ealaíne/réimse cleachtais ealaíne ar cheart dom iarratas a dhéanamh fúithi/faoi?** | Beidh ort do phríomhfhoirm ealaíne nó do phríomhréimse cleachtais a shainaithint agus iarratas á chur isteach agat ar OLS. Tugtar deis ar an bhfoirm iarratais **dhá** fhoirm ealaíne/chleachtas ealaíon eile a lua a léiríonn gné **shuntasach** de na gníomhaíochtaí a dtugtar tuairisc orthu i d’iarratas. Cinnteoimid go ndéanfaidh na Foirne Ealaíon ábhartha athbhreithniú ar d’iarratas mar bhunmheasúnú nó mar mheasúnú tánaisteach. |
| **An féidir liom iarratas a dhéanamh ar Dhámhachtain Markievicz faoi fhoirm ealaíne/réimse cleachtais ealaíne lasmuigh de mo phríomhfhoirm ealaíne nó mo phríomhréimse cleachtais ealaíne?** | Is féidir. Is féidir leat iarratas a dhéanamh ar Dhámhachtain Markievicz faoi fhoirm ealaíne/réimse cleachtais ealaíne eile atá lasmuigh de do phríomhfhoirm ealaíne nó do phríomhréimse cleachtais ealaíne. |
| **An mbeidh ar iarratasóirí a n-éireoidh leo tuairisc a chur isteach?** | Beidh. Beidh ort tuairisc a chur isteach ina dtugtar cuntas ar na gníomhaíochtaí a rinne tú le tacaíocht ón dámhachtain. Is í gnáthfhoirm tuairiscithe na Comhairle le haghaidh dámhachtainí/sparánachtaí d’ealaíontóirí an teimpléad tuairiscithe i gceist. [Teimpléid Íocaíochta | An Chomhairle Ealaíon](https://www.artscouncil.ie/Funding/Payment-Templates/#1) |
| **An gclúdóidh Dámhachtain Markievicz costais cúraim leanaí?** | Clúdóidh. Is féidir leat cuid den mhaoiniú ó Dhámhachtain Markievicz a chur chuig costais cúraim leanaí, mar d’fhéadfadh sé sin a bheith ina bhealach díreach chun ‘am a cheannach’ le bheith ag obair ar do chleachtas.   **Tabhair faoi deara:** Ní mheastar gur costais bhreise rochtana iad costais cúraim leanaí. |
| **An féidir liom léirmheasanna a chur isteach le m’iarratas mar léiriú ar chuntas teiste ar bheith i m’ealaíontóir gairmiúil?** | Is féidir. Is féidir leat léirmheasanna a chur isteach le d’iarratas mar chuntas teiste más mian leat. |
| **Conas a dhéanfaidh iarratasóirí ar Dhámhachtain Markievicz a n-éireoidh leo a n-íocaíochtaí a tharraingt anuas?** | Má éiríonn leat, déanfaidh an Roinn Turasóireachta, Cultúir, Ealaíon, Gaeltachta, Spóirt agus Meán teagmháil leat chun íocaíocht tosaigh de 80% den deontas a shocrú leat. Déanfar an 20% eile a tharraingt anuas tar éis duit do thuairisc a chur isteach. |